|  |
| --- |
| **Grundejerforeningen Odsvang af 9. juni 1970** |

 **7. januar 2024**

Bestyrelsesmøde søndag den 7. januar 2024 kl. 10.00 hos Jørn Tang, Flinteager 12.

Deltagere:

Peter Slaatorn.

Jørn Tang.

Jan Andersen.

Afbud fra Jan Rasmussen, Charlotte Christiansen og Lisa Aalling.

Dagsorden.

1. Godkendelse af referat.
2. Opfølgning fra sidste møde, herunder:
3. Vores deklarationer.
4. Hjertestarter.
5. Status på dræn.
6. Status på veje.
7. Status på vedligeholdelse i øvrigt.

1. Økonomisk status.
2. Indkomne forslag, kommentarer eller forespørgsler fra grundejere.
3. Vores hjemmeside.
4. Dato for næste møder (7. april 2024)
5. Eventuelt.

Peter bød velkommen.

Ad 1: Referat fra sidste møde godkendt uden bemærkninger.

Ad 2, a:

Vores deklarationer.

Vi har været i en god dialog med ejerne på Stenager 4.

Ejerne forventer at male annekset i en farve svarende til hovedhuset, når vejret igen egner sig til at der kan males.

Når dette er sket, vil bestyrelsen fremsende godkendelse af byggetilladelsen, som anmodet af kommunen.

Ad 2, b:

Hjertestarter.

Vores hjertestarter er blevet sat op på Stenager 2 hos John Rohde Jensen. Hjertestarteren er tilmeldt: hjertestarter.dk/find-hjertestarter. Den er klar til brug og kan benyttes.

Dette indebærer, at 112 og hjerteløbere, er bekendt med placeringen.

Hjertestarteren er placeret et godt, centralt sted, og er meget synlig/let at finde frem til.

Vi har lavet en kontrakt med John Rohde Jensen, om hvorledes vi skal forholde os ved et evt. salg af Stenager 2, og med en evt. flytning af hjertestarteren som konsekvens af dette. Ligeledes omhandler kontrakten afregning af strømforbrug.

Vi vil, som tidligere nævnt, arrangere mulighed for et instruktionsmøde for interesserede i brugen af hjertestarteren. Lisa Aalling er tovholder på dette. Hun er i dialog med Hjerteforeningen og har fået udpeget en kontaktperson. Det har dog endnu ikke været muligt at finde frem til en dato. Så snart dette sker, vil vi orientere medlemmerne om dette.

Peter og Jørn sikre at udgiften til hjertestarteren fremadrettet vil fremgå af grundejerforeningens ordinære regnskab,

Ad 2, c:

Status på dræn.

Det har været en regnfuld afslutning på året, og der stod på enkelte grunde en del vand. Vi har holdt øje med vores dræn og udløb og vandet løb generelt godt ud i havet. Der gik heller ikke lang tid før vandet fra de våde grunde var væk igen. Vi holder øje med vores dræn.

Ad 2, d:

Status på veje.

De seneste måneder har været meget regnfulde. Dette har skabt nogle huller i vores veje, men nogle medlemmer har fyldt huller, så vejenes tilstand er generelt gode. Tak for det.

Ad 2, e:

Status på vedligeholdelse i øvrigt.

Kommunen har sendt os en julehilsen. Den er fra Naturteamet og omhandlede blandt andet det, at ”naturen ønsker sig mere plads, større variation, flere vildnisser og at folk kærre sig om den”.

Ligeledes nævner kommunen, at hvis en forening har et fællesområde, en særlig aktivitet, et projekt eller noget helt andet, som kan øge natur, biodiversitet eller friluftsliv, så er der mulighed for at rette henvendelse til Naturteamet.

Ligeledes henvises der til steder, hvor man kan søge økonomisk støtte til et konkret projekt.

Det drejer sig om Den Danske Naturfond, Nordea Fonden, 15. Juni Fonden og Friluftsrådet.

Disse fonde arbejder dog primært med støtte til lokalt forankrede projekter, som kan gavne natur og biodiversitet, skabe flere grønne åndehuller og styrker fællesskabet i byen, eller initiativer der forbedrer mulighederne for befolkningens friluftsliv og naturforståelse.

Områder som vi i bestyrelsen ikke finder ligger inde for vores berøringsområder, også alt den stund, at vi ikke har fællesarealer, hvor det evt. gav mening med en indsats.

Naturteamet skriver endvidere, at ”kommunes indsats for mere og bedre natur, er fastlagt i [kommunens naturpolitik](https://emea01.safelinks.protection.outlook.com/?url=https%3A%2F%2Fwww.e-pages.dk%2Fodsherredkommune%2F428%2F&data=05%7C02%7C%7C427ed4c6f8a741f21b5408dbfc9e1cd6%7C84df9e7fe9f640afb435aaaaaaaaaaaa%7C1%7C0%7C638381528253781597%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=Mu9S3RdnLlmVtM%2FACYon6hWCmQIsbD4nofLhLIaTqbo%3D&reserved=0). De har desuden en [hjemmeside med inspiration og om hvad du umiddelbart selv kan gøre for at forbedre naturen](https://emea01.safelinks.protection.outlook.com/?url=https%3A%2F%2Fwww.odsherred.dk%2Fda%2Fbo-og-leve%2Faffald-og-en-groen-hverdag%2Fnatur-og-biodiversitet%2Fgoer-naturen-bedre%2F&data=05%7C02%7C%7C427ed4c6f8a741f21b5408dbfc9e1cd6%7C84df9e7fe9f640afb435aaaaaaaaaaaa%7C1%7C0%7C638381528253781597%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=Y0PTgG0xObMcJR%2FDEiHt8dGlgWQPT3D%2FSy7Lkib1Wuw%3D&reserved=0).”

Den enkelte grundejer har mulighed for at gå ind på ovenstående links for at hente inspiration.

Alle har som bekendt fået leveret 3 ekstra affaldsbeholdere pr. husstand. Vi skal endnu en gang gøre opmærksom på, at disse affaldsbeholdere skal opbevares på eget grundstykke. Hvad enten de står løst eller er samlet i læhegn.

Ad 3:

Jørn gennemgik den økonomiske status.

Vi har en formue der fordeler sig med kr. 30.359,10 på foreningskonto og en kassebeholdning på kr. 132,-.

Som nævnt under punkt 2b, vil Peter og Jørn sikre, at udgifter til hjertestarter fremadrettet fremgår at grundejerforeningens ordinære regnskab.

Status godkendt.

Ad 4:

Der er ikke modtaget henvendelser fra medlemmerne.

Ad 5:

Hjemmesiden bliver løbende opdateret med relevant materiale.

Ad 6:

Dette foreningsårs sidste bestyrelsesmøde er planlagt til afholdelse den 7. april 2024 hos Peter.

Dato for generalforsamling er den 26. maj 2024 kl. 1000 i Odden forsamlingshus.

Ad 7:

Ingen bemærkninger under evt.

Jan Andersen

Sekretær